OPĆINA STARO PETROVO SELO,Trg kralja Tomislava 2, Staro Petrovo Selo, OIB:96159475831 koju zastupa općinski načelnik Nikola Denis, univ.bacc.oec. (u daljnjem tekstu: Općina),

i

\_\_\_\_\_\_\_\_\_\_\_\_\_\_\_\_\_\_\_, OIB, koju zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: Korisnik)

zaključili su \_\_\_ .\_\_\_\_. 2022. godine

**U G O V O R**

**o financiranju programa/projekta Udruge iz**

**sredstava Proračuna Općine Staro Petrovo Selo za 2022. godinu**

**Članak 1.**

Na temelju provedenoga Javnog poziva za financiranje programa/projekata udruga u 2022. godini (KLASA:\_\_\_\_;URBROJ:\_\_\_\_), koji je bio objavljen \_\_\_\_\_2022. godine na mrežnim stranicama i oglasnoj ploči Općine (u daljnjem tekstu: Javni poziv) i Odluke o raspodjeli financijskih sredstava za financiranje programa/projekata udruga u 2022. godini (KLASA:\_\_\_\_\_\_\_\_\_\_;URBROJ:\_\_\_\_) od \_\_\_\_\_\_\_2022. godine (u daljnjem tekstu: Odluka), Općina Staro Petrovo Selo će na teret sredstava osiguranih u Proračunu Općine Staro Petrovo Selo za 2022. godinu, Razdjel 01, Program 08, aktivnost A100801, konto - 3811 Tekuće donacije u novcu, isplatiti Korisniku iznos od

**- kuna (slovima: kuna)**

za financijsku potporu provedbi programa pod nazivom

**- naziv programa -**

**Članak 2.**

Sredstva iz članka 1. ovoga Ugovora mogu se koristiti isključivo za provedbu programa **\_\_\_\_\_\_\_\_\_\_\_\_\_\_**sukladno uvjetima Javnog poziva i prema Obrascu proračuna programa/projekta, koji je sastavni dio ovoga ugovora.

Dostavljeni Obrazac za prijavu programa s pripadajućom dokumentacijom koju je Korisnik dostavio prijavljujući se na Javni poziv, sastavni je dio ovoga Ugovora.

**Članak 3.**

Sredstva iz članka 1. ovoga Ugovora isplatit će se na žiroračun Korisnika broj: \_\_\_\_\_\_\_\_\_\_\_\_, koji je otvoren kod \_\_\_\_\_\_\_\_\_\_\_\_\_\_\_ u skladu s raspoloživim sredstvima iz Proračuna Općine Staro Petrovo Selo za 2022. godinu.

U slučaju smanjenja financijskih sredstava osiguranih u Proračunu Općine Staro Petrovo Selo za 2022. godinu, Općina će pravodobno izvijestiti Korisnika o potrebi smanjenja ukupno odobrenih sredstava iz članka 1. ovog Ugovora kako bi se na vrijeme ugovorile izmjene u programskom i financijskom dijelu provedbe programa.

**Članak 4.**

Korisnik se obvezuje organizirati i provoditi program iz članka 1. ovoga Ugovora sukladno provedbenom planu koji je dostavio na Javni poziv.

**Članak 5.**

Općina pridržava pravo kontinuiranog praćenja i vrednovanja izvršenja Korisnikovih aktivnosti iz članka 2. ovog Ugovora te prava kontrole utroška sredstava iz članka 1. ovog Ugovora u bilo koje vrijeme trajanja programa.

Općina može obaviti neposredni nadzor iz prethodnog stavka ovoga Ugovora, a da o tome nije dužna prethodno obavijestiti Korisnika.

**Članak 6.**

Radi kontrole namjenskog korištenja sredstava Korisnik se obvezuje Općini dostaviti izvješće o izvršenju programa koje treba sadržavati:

a) opisno izvješće u pisanom obliku

b) financijsko izvješće u pisanom obliku uz detaljno dokumentiranje svih troškova i to za :

- bezgotovinsko plaćanje – preslike računa (R1 ili R2) koje glase na Korisnika i pripadajućeg izvoda;

- gotovinsko plaćanje- preslike računa (R1 ili R2) koje glase na Korisnika, preslike isplatnica iz blagajne i blagajničkog izvještaja;

- ostalu dokumentaciju – preslike dokumenata na temelju kojih su obavljana plaćanja (ugovori, sporazumi, obračuni honorara) i slično.

Korisnik podnosi izvješća na propisanim obrascima dostupnima na internetskoj stranici Općine na adresi: www.staropetrovoselo.hr

Korisnik podnosi izvješća o izvršenju najkasnije 30 dana nakon isteka roka predviđenog za završetak programa.

**Članak 7.**

Korisnik se obvezuje pravodobno izvijestiti Općinu o eventualnim objektivnim smetnjama tijekom realizacije programa koje onemogućuju ili bitno mijenjaju opseg, vrstu planiranih aktivnosti, izvršenje programa u ugovorenom roku ili izvršenje programa u planiranim stavkama proračuna kako bi se mogle ugovoriti izmjene ugovornih obveza.

**Članak 8.**

Izmjene ugovornih obveza Korisnik može zatražiti najkasnije 30 dana prije isteka roka izvršenja programa. Svaka izmjena ugovornih obveza treba biti zatražena i odobrena u pisanom obliku.

Korisnik ne može zatražiti izmjene u provedbi programa, produljenje roka provedbe ili prenamjenu pojedinih stavaka proračuna nakon roka navedenog u stavku 1. ovog članka.

Općina ima pravo ne odobriti prenamjenu dijela sredstava i/ili produženje roka provedbe programa ako se time bitno mijenja sadržaj i priroda programa ili ako zahtjev nema utemeljenje u objektivnim razlozima za prenamjenu i/ili produljenje roka provedbe programa.

**Članak 9.**

Ako Općina utvrdi da je Korisnik nenamjenski koristio sredstva financijske potpore za izvršenje programa iz članka 1. ovog Ugovora ili nije izvršio program u ugovorenom roku, ako nije podnio odgovarajuće izvješće u roku ili ako Općini ne omogući nadzor nad namjenskim korištenjem sredstava financijske potpore, Korisnik je dužan vratiti primljena nenamjenski utrošena ili neutrošena sredstva najkasnije u roku od 45 dana od dana primitka pisane obavijesti o potrebi vraćanja primljenih sredstava.

**Članak 10.**

Općina ne snosi odgovornost, neposrednu ili posrednu, za štete proizašle iz bilo koje aktivnosti Korisnika u provedbi ugovorenog programa.

**Članak 11.**

Korisnik se obvezuje da kao korisnik sredstava iz Proračuna Općine Staro Petrovo Selo za provođenje programa od interesa za opće dobro, neće sudjelovati u izbornoj ili drugoj promidžbi političke stranke, koalicije ili kandidata, neće davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata za sve vrijeme trajanja ovog ugovora.

**Članak 12.**

U slučaju da se spor u provedbi ovog Ugovora između Općine i Korisnika ne može riješiti sporazumno, spor rješava stvarno nadležan sud u Slavonskom Brodu.

**Članak 13.**

Ovaj ugovor sastavljen je u tri (3) istovjetna primjerka, od kojih jedan (1) primjerak zadržava Korisnik, a dva (2) primjerka Općina.

**Članak 14.**

Ovaj ugovor stupa na snagu danom potpisivanja.

KLASA:

URBROJ:

STARO PETROVO SELO, \_\_\_\_\_\_\_\_\_2022.god.

KORISNIK OPĆINA STARO PETROVO SELO

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_